**SINTEZA**

**obiecțiilor şi propunerilor la proiectul hotărârii Guvernului cu privire la alocarea mijloacelor financiare**

**(număr unic 447/MAI/2023)**

|  |  |  |
| --- | --- | --- |
| **Participantul la avizare (expertizare)/consultare publică**  | **Conținutul obiecției/****propunerii (recomandării)** | **Argumentarea** **autorului proiectului** |
| **Ministerul Infrastructurii și Dezvoltării Regionale**(nr.21 - 3110 din 14.06.2023) | Lipsa obiecțiilor și propunerilor. |   |
| **Congresul Autorităților Locale din Moldova**(nr.165 din 19.06.2023) | Lipsa obiecțiilor și propunerilor . |  |
| **Ministerul Justiției**(nr.04/2-5258 din 20.06.2023) |  Relevă lipsa obiecţiilor de ordin conceptual. Totodată, la pct. 1 și 2 menționăm că, potrivit art. 5 alin. (1) din Legea nr. 436/2006 privind administraţia publică locală autorităţile administraţiei publice locale prin care se realizează autonomia locală în sate (comune), oraşe (municipii) sunt consiliile locale, ca autorităţi deliberative, şi primarii, ca autorităţi executive.  Potrivit art. 1 și art. 40 din Legea nr. 436/2006 primăria constituie o structură funcțională care asistă primarul în exercitarea atribuțiilor sale legale. Astfel, primăria nu constituie subiect de drept şi, respectiv, nu poate participa la raporturi juridice. Prin urmare, cuvîntul „Primăriei”/„Primăria” nu este utilizat corespunzător.  Se va ține cont că, potrivit art. 1 din Legea nr. 397/2003 privind finanțele publice locale administrator de buget este autoritatea executivă a unității administrativ-teritoriale care este împuternicită cu dreptul de gestionare a bugetului local respectiv în conformitate cu competențele și responsabilitățile prevăzute de lege. | Se acceptă. |
| **Ministerul Finanțelor**(nr. 09/1-03/173/890 din 20.06.2023) |  Din denumirea proiectului de hotărâre, de exclus enunțul ,,Primăriei orașului Șoldănești în vederea consolidării și restabilirii integrității unui bloc locativ”, deoarece scopul alocării acestor mijloace este indicat în punctul 1.  În temeiul de emitere, după cuvintele ,,cu modificările ulterioare”, se propune de completat cu textul ,,și în conformitate cu pct. 4 din Dispoziția Comisiei pentru Situații Excepționale a Republicii Moldova nr. 69/2023,”. Concomitent, menționăm că, potrivit art. 36 alin. (2) din Legea nr. 136/2017 cu privire la Guvern, hotărârile se contrasemnează de miniștrii care au obligația punerii în aplicare a acestora și/sau care sunt responsabili de domeniile de activitate care intră parțial sau integral în obiectul de reglementare al actului contrasemnat, clauza de contrasemnare necesită a fi completată cu poziția ,,Ministrul infrastructurii și dezvoltării regionale”. | Se acceptă.Se acceptă.Se acceptă. |
| **Centrul National Anticorupție****(**nr. 06/2/9749 din 22.06.2023**)** | Proiectul nu conține factori de risc care să genereze apariția riscurilor de corupție. |  |

 **Secretar de stat Jana COSTACHI**